О Т Ч Е Т Е Н Д О К Л А Д

ЗА ДЕЙНОСТТА НА РАЙОНЕН СЪД – КУБРАТ ПРЕЗ 2019 ГОД.

**І. КАДРОВА ОБЕЗПЕЧЕНОСТ**.

1. Брой на работещите в Районен съд – Кубрат съдии, държавни съдебни изпълнители и съдии по вписванията.

**Председател:** Албена Дякова Великова, назначена на длъжността втори мандат съгласно решение от заседание на Съдийската колегия на ВСС по Протокол № 19/18.06.2019 год., с 21 г. юридически стаж, от които 20 г. като съдия.

**Районен съдия:** Диана Пенчева Петрова-Енева

Съдия Диана Петрова – Енева има общ юридически стаж 28 г., 06 мес. и 27 дни, от които 17 г., 02 мес., и 23 дни като съдия.

 **Държавен съдебен изпълнител:** Райме Мехмедова – назначена на длъжността считано от 07.05.2008 год. с Трудов договор № 648/ 21.04.2008 год.

 Р. Мехмедова е със 20 г. и 5 м. трудов стаж, от които 13 години и 6 месеца стаж в съда

 **Съдия по вписванията:** Лора Красимирова Ганчева назначена на длъжността на 01.08.2013 г. с Трудов договор № ЛС-И 682/23.07.2013 год.

Трудов стаж 23 години и 10 месеца, от които 6 год. и 5 месеца в Районен съд – Кубрат.

2. Брой на служителите.

 ***Административен секретар*** – Цветанка Маринова с 31 г. и 2 м. трудов стаж в съда.

***Гл. счетоводител*** - Тезнур Дахилова – трудов стаж 15 години и 1 месец в съда

***Системен администратор*** – Борислав Бончев – трудов стаж 3 год. и 9 мес. в съда

***Съдебни секретари***

Вера Любенова Димова – трудов стаж в РС – Кубрат – 14 години и 1 месец

Павлина Петрова Петрова - трудов стаж 10 години и 9 месеца в съда

***Обща канцелария***

 Блага Димитрова – трудов стаж 27 г. и 3 м. в съда

Албена Петрова Димитрова - трудов стаж в съда 9 години и 9 месеца.

***Съдебен деловодител „Бюро съдимост“, той и съдебен архивар*** – Ивана Георгиева – трудов стаж 34 г. и 6 м. в съда

***Съдебен деловодител СИС*** – Лидия Савова – с трудов стаж 29 г. и 5 м. в съда

***Призовкар*** – Стела Георгиева Николова – с трудов стаж 7 години в съда.

 ***Чистач –*** Татяна Здравкова Иванова – с трудов стаж 8 години в съда.

 3. Становище за промени в щата

 Всички деловодства и помощни звена в РС–Кубрат работят нормално, ползват се специализирани софтуерни продукти, които периодично се актуализират, въведено е автоматизирано управление на делата във всички служби на съда, което подобрява качеството на работата и бързината на обслужване на гражданите.

 Съдебните книги и регистри, както и делата се водят и съхраняват съгласно изискванията на Правилника за администрацията на съдилищата.

 По-голямата част от служителите са с дългогодишен професионален опит. Има добра организация на работа, вкл. и взаимозаменяемост при необходимост, като единственото затруднение е при нуждата от заместване на деловодителя в СИС предвид спецификата на работа изискваща обработката на счетоводни документи. Поради това при отсъствие на деловодителя, същият се замества от административния секретар на съда. Услугите се предоставят навременно и ефективно. След отказа да бъде разкрита 0.5 щ. бр. за съдебен деловодител в СИС, на този етап действащото щатно разписание удовлетворява нуждите на съда.

**ІІ. ОБОБЩЕНИ ДАННИ ЗА ПРАВОРАЗДАВАТЕЛНАТА ДЕЙНОСТ НА РАЙОНЕН СЪД КУБРАТ**

1. Постъпили дела, дела за разглеждане и свършени дела в периода 2017-2019 година - граждански и наказателни.

|  |  |  |  |  |  |  |
| --- | --- | --- | --- | --- | --- | --- |
| Година | Постъпили през годината дела | Всичко за разглеждане дела |  Всичко свършени дела | Свършени дела в срок до 3 месеца | % на свършени дела в срок до 3 месеца |  |
|  2017 |  1093 |  1189 |  1084 |  970 |  89.0 %  |  |
|  2018 |  1103 |  1210 |  1127 |  1055 |  94.0 %  |  |
|  2019 |  1113 |  1199 |  1103 |  1046 |  95.0 %  |  |
|  |  |  |  |  |  |  |  |

През 2019 год. в РС–Кубрат са разгледани общо 1199 дела, от които 885 граждански и 314 наказателни. От тях висящи дела в началото на отчетния период са били общо 84 дела, от които 66 граждански и 18 наказателни.

 Постъпили през отчетната година са общо 1113 дела, от които 818 граждански и 295 наказателни.

Свършените дела са 92% от общо разгледаните 1199 дела.

2.Срочност на правораздавателната дейност – приключили в 3-месечен срок дела за периода 2017-2019 година.

|  |  |  |  |
| --- | --- | --- | --- |
| Година | Свършени дела в срок до 3 месеца | % на свършени дела в срок до 3 месеца |  |
| 2017 |  970 |  89.0 %  |  |
| 2018 |  1055 |  94.0 %  |  |
| 2019 |  1046 |  95.0 %  |  |
|  |  |  |  |

 Свършените в срок до 3 месеца дела са 1046 (782 граждански и 264 наказателни), които представляват 87.3% от общо разгледаните дела и 95 % от общо свършените.

 Със съдебен акт по същество са приключили общо 964 дела (743 граждански и 221 наказателни), които представляват 92% от всички свършени дела.

 В сравнение с предходния отчетен период (2018 г.) са постъпили 10 дела повече, а към спрямо общия брой дела да разглеждане са с 11 броя повече.

 Висящи в края на отчетния период са останали 96 дела (69 граждански и 27 наказателни).

3.Натовареност – по щат и действителна натовареност спрямо дела за разглеждане и спрямо свършени дела за периода 2017-2019 година.

|  |
| --- |
|  **Средно месечно постъпление на съдия в Районен съд – Кубрат** |
| 2017  |  49.54 |
| 2018 |  50.42 |
| 2019 |  46.36 |

или общо постъпили дела (граждански и наказателни) за 2019 г. – 46.36 бр.

|  |
| --- |
| **Средно месечно свършени дела на съдия в Районен съд – Кубрат (действителна натовареност)** |
|  |  гр.дела  |  нак.дела |
| 2017  |  32.71 |  12.83 |
| 2018  |  32.88 |  14.08 |
| 2019 |  34.00 |  12.00 |

или общо свършени дела (граждански и наказателни) на един съдия за 2019 г. – 46 бр.

СРЕДНО МЕСЕЧНО постъпили и свършени дела на един съдия на база 12 месеца.

|  |  |  |
| --- | --- | --- |
|  | **ПОСТЪПИЛИ** | **СВЪРШЕНИ** |
|  | **ГР.Д.** | **НАК.Д** | **ГР.Д.** | **НАК.Д.** |
| **А. Великова** |  37.00  |  19.41 | 34 |  17.5 |
| **Д. Петрова-Енева**  |  36.60 |  6.41 | 33.83 |  6.41  |

Различната натовареност по показател наказателни дела между съдиите е в резултат на разпределението на тези дела по видове.

През отчетния период в съда са работили двама съдии, при което отчетените резултати сочат една оптимална натовареност, около средната за страната.

За времето от 02.09.2019 год. до 05.09.2019 год. вкл. със заповед на Председателя на Окръжен съд – Разград в РС-Кубрат е бил командирован съдия Николай Борисов от РС-Разград, поради отсъствието на двамата съдии.

Общо свършени дела (граждански и наказателни) през отчетния период средномесечно по съдии:

Албена Великова – 618 дела, средномесечно 51.50 дела

Диана Петрова-Енева - 479 дела, средномесечно 40.00 дела

Николай Борисов – 6 дела

3.Качество на съдебните актове – потвърдени, изменени, отменени и върнати за периода 2016-2018 година.

 2019 год. – 74 обжалвани съдебни акта, при обявени 1276 акта по съответния брой свършени дела.

2018 год. – 62 съдебни акта, при обявени 1127 акта по съответния брой свършени дела

 2017 год. – 72 съдебни акта, при обявени 1084 акта по съответния брой свършени дела.

 От общо обжалваните 74 съдебни акта до 31.12.2019 год. са се върнали 42 граждански и 22 наказателни дела.

 Обжалваните и протестирани съдебни актове за 2019 г. са 5.8 % от общо постановените, при 5.5 % за 2018 г., при 6.7 % за 2017 год., от което следва, че страните по 94.2 % от свършените дела за 2019 г. са останали удовлетворени от осигурената им от Районен съд – Кубрат защита на засегнати права и са приели за законосъобразна наложената санкция, в зависимост от вида на търсената правна защита – гражданска, наказателна и административно-наказателна.

Необходимо е системно анализиране и обобщаване на практиката на съда, на ОС – Разград и Административен съд –Разград, за да се постигне намаляване на процента отменени съдебни актове. През 2019 год. съдиите от състава на съда са участвали в обученията и семинарите, организирани от ОС – Разград и АС – Варна. Много добра практика е извършването на анализ от въззивния съд на отменените и изменени съдебни актове на районните съдилища.

През отчетния период разпределението на постъпилите дела по съдии е ставало с помощта на системата за случайно за разпределение на делата. Съгласно чл. 35 от Правилника на администрацията в съдилищата, разпределението на делата в Районен съд – Кубрат се извършва от системния администратор, а при негово отсъствие от административния ръководител, в деня на постъпването им на принципа на случайния избор. В съда са въведени Вътрешни правила за разпределение на делата на принципа на случайния избор, в които са изчерпателно изброени хипотезите, кога делото се разпределя на конкретен докладчик или без участието на определен докладчик. Извършените отводи по делата се регистрират в съответен регистър.

Продължава практиката за съставяне на протокол от разпределението, който се подписва от разпределящия и се прилага по всяко образувано дело, а протоколът от разпределението за деня се подрежда в нарочно създадена папка, която се архивира, съобразно одобрената номенклатура. Протоколите от ежедневното разпределение се изпращат и на ВСС по електронен път.

 НАКАЗАТЕЛНИ ДЕЛА

 (обжалвани пред ОС – Разград)

|  |  |  |
| --- | --- | --- |
|  | **Решения и присъди**  | **Определения** |
|  | **Обжалв.** **съд. актове** | **потв** | **изм** | **отм** | **Обж.****актове** | **потв** | **изм** | **отм** |
| **А. Великова** |  11  |  8 | 1  |  2 | 2 | - | - | 2 |
| **Д.Петрова-Енева**  |  4 |  2  | 2 |  -  | 4 | 3 | - | 1 |

НАКАЗАТЕЛНИ ДЕЛА

 (обжалвани пред АдмС – Разград)

|  |  |
| --- | --- |
|   | **Решения**  |
|  | **Обжалв.****съд. актове** | **потв** | **изм** | **отм** |
| **А. Великова** | 1 | 1 | - | - |
| **Д.Петрова-Енева** | 11 | 9 | 1 | 1 |

 ГРАЖДАНСКИ ДЕЛА

|  |  |  |
| --- | --- | --- |
|  | **Решения**  | **Определения** |
|  | **Обжалв.** **съд. актове** | **потв** | **изм** | **отм** | **потв** | **изм** | **отм** |
| **А. Великова** |  30  |  20 | 2  |  4 |  2 |  - |  2 |
| **Д.Петрова-Енева**  |  12 |  5  | 2  |  2  |  - |  1 |  2 |

**ІIІ. НАКАЗАТЕЛНИ ДЕЛА**

|  |  |  |  |  |  |  |
| --- | --- | --- | --- | --- | --- | --- |
| Година |  Постъпили през годината дела |  Всичко за разглеждане дела |  Всичко свършени дела | Свършени дела в срок до 3 месеца | % на свършени дела в срок до 3 месеца |  |
| 2017 |  310 |  341 |  308 |  281 |  91.2 % |  |
| **2018** |  **323** |  **356** |  **338** |  **299** |  **88 %** |  |
| **2019** |  **295** |  **314** |  **287** |  **264** |  **92 %** |  |

**ДАННИ ЗА ПОСТЪПИЛИ НАКАЗАТЕЛНИ ДЕЛА:**

|  |  |  |  |
| --- | --- | --- | --- |
| **ДЕЛА** | **2017 г.** | **2018 г.** | **2019 г.** |
| **ПОСТЪПИЛИ ОБЩО** | **310** |  **323** |  **295** |
| **НОХД**в т.ч. за престъпления:- против личността- против собствеността- общоопасни* против правата на гражданите

- против стопанството - документни - против реда и общ.спокойствие- против брака, семейството и младежта- против д-та на д.орг.и общ. о-ии | **109** **1** **36** **47** **0** **10** **1** **10** **4** **0** |  **129**  **3** **40** **54** **2** **14** **2** **2** **4** **0** |  **107** **8** **29** **29** **1** **31** **2** **3** **3** **1** |
| **НЧХД** |  **8** |  **3** |  **11** |
| **ДЕЛА ПО ЧЛ. 78а НК** |  **47** |  **48** |  **44** |
| ЧАСТНИ НАКАЗАТЕЛНИ ДЕЛА |  **109** |  **117** |  **97** |
| АНД |  **37** |  **26** |  **37** |

Съществуващата години наред тенденция, изразяваща се в увеличаване на броя дела за престъпления против собствеността и общоопасни престъпления, през 2019 год. се променя и се наблюдава спад при този род дела. За сметка на това се наблюдава повече от два пъти увеличение на делата против стопанството. Определено през отчетния период бяха внесени повече обвинителни актове в сравнение с 2017 и 2018 г. (а и предложения по чл.78а от НК) за извършени престъпления против горското стопанство. Наблюдава се за първи път от 2017 г. насам лек спад при частните наказателни дела.

През отчетната 2019 год. не са образувани наказателни общ характер дела със значим обществен интерес.

ПРОИЗВОДСТВА ЗА СЪДЕБЕН КОНТРОЛ В ДОСЪДЕБНОТО ПРОИЗВОДСТВО:

За първоначално определяне на мярка за неотклонение „Задържане под стража” по чл. 64 НПК – няма образувани дела (при 8 дела за 2018 г.) и за изменение на взета мярка за неотклонение „Задържане под стража” по чл.65 НПК – 6 образувани дела (при 2 дела за 2018 г.).

СПОРАЗУМЕНИЯ:

През 2019 год. в съда са постъпили за одобряване 33 споразумения, за 2018 год. - 49 споразумения, за 2017 г. - 36 споразумения.

В хода на съдебното следствие са постигнати споразумения по 30 дела, при 27 дела за 2019 год. и 28 дела за 2017 год.

Видно от изложените данни този процесуален институт намира постоянно приложение в практиката на Кубратски районен съд, като през отчетния период се наблюдава намаление на внесените от прокурора споразумения в сравнение с предходния отчетен период.

БРОЙ НА СВЪРШЕНИТЕ НАКАЗАТЕЛНИ ДЕЛА

Свършени са общо 107 наказателни дела от общ характер при намаление в постъпленията. Както бе посочено горе, в срок до 3 месеца са свършени 86 % от тези дела.

Макар и с лек спад, значителен остава ръста и на ЧНД – 97 бр., с предмет разпити на свидетели и обвиняеми лица, одобряване на протоколи за извършени процесуално-следствени действия и за разрешения по чл.159а от НПК.

Ефективността на наказателното производство се изразява включително и с бързината на същото. По този показател постигнатото от Кубратския районен съд е добра основа за по-нататъшно развитие. При констатираното намаление на броя на постъпилите наказателни дела, се наблюдава увеличение на процента на решените в срок до 3 месеца наказателни дела спрямо предходната година (92 % за 2019 г. при 88 % за 2018 г.). Предпоставка за по-бързото приключване на наказателните дела е прилагането на диференцираната процедура „съкратено съдебно следствие” и в двата й варианта, като за отчетния период по този ред са приключили общо 27 наказателни дела от общ характер, при 26 наказателни дела за 2018 г. Остават проблемите, предизвикани от миграцията на населението, работещо най – често сезонна работа в страната и извън нея, и неизпълнението на задължението за уведомяване на съда за промяна на местоживеенето и административната регистрация по настоящ адрес. По същите причини се забавя разглеждането на наказателни дела от общ характер за престъпления извършени от непълнолетни лица, които са настанени във ВУИ „Н. Й. Вапцаров“ гр.Завет. Често подсъдимите са в бягство или след освобождаването им от учебното заведение се установяват на адреси, различни от регистрираните постоянен и настоящ, което налага обявяването им за общодържавно издирване. Друга причина за забавяне на наказателните дела от общ характер се наблюдава при такива с участие на пострадало лице чуждестранен гражданин, по които се изчаква изпълнение на молба за международна правна помощ във връзка с връчване на съдебни книжа.

По реда на бързото производство са приключили 32 наказателни дела, при 62 за 2018 г.

Оправдателни присъди по 3 наказателни дела от общ характер, липсват оправдателни присъди през 2018 год.

Оправдателна присъда по едно наказателно дело от частен характер през 2019 год. по отношение на едно лице, като през 2018 год. една оправдателна присъда по отношение на две лица.

През отчетния период са постъпили общо 25 административни дела с предмет обжалване на издадени наказателни постановления, а всичко за разглеждане АНД – 40 броя. От всички разгледани АНДела несвършени са останали само 5 бр.

***Наказателни дела:***

Албена Великова - общо свършени 210 дела, при общо за разглеждане 233 дела;

 - свършени в 3-месечния срок – 192 дела, съставляващи 91.5 % спрямо общо свършените;

 - останали несвършени 23 дела;

Диана Петрова-Енева – общо свършени 73 дела, при общо за разглеждане 77 дела;

 - свършени в 3-месечния срок – 68 дела, съставляващи 93.2 % спрямо общо свършените;

 - останали несвършени 4 дела;

Николай Борисов – свършени 4 дела.

 През отчетната 2019 год. в РС-Кубрат няма неприключили наказателни дела над 1 година.

ПРОСРОЧЕНИ СЪДЕБНИ АКТОВЕ

Мотивите и решенията по наказателните дела се изготвят своевременно и в предвидените процесуални срокове, за което ежемесечно се уведомява административният ръководител на ОС-Разград. Няма просрочени съдебни актове.

 ОСЪДЕНИ ЛИЦА:

Осъдени са по НОХ и НЧХ дела общо 181 лица, при 213 лица за 2018 г. и 134 за 2017 год.

 Наказание „лишаване от свобода” до 3 години е наложено на 75 лица, или 41.44 % от общо осъдените лица (112 лица, или 52.60 % от общо осъдените лица за 2018 год.), като по отношение на 61 от тях за 2019 год. (при 78 от тях за 2018 год.) е отложено изтърпяването на наказанието при условията на чл.66 НК, а с ефективно изтърпяване на наказанието са 14 осъдени лица или 7.77 % от общо осъдените лица за 2019 г.

Наказание „лишаване от свобода” от 3 до 15 години не е налагано както през отчетния период, така и през 2018 г.

 Наказание „глоба” – на 41 осъдени лица, съставляващи 22.7% от всички осъдени, при 52 осъдени или 24.4 % от всички осъдени лица за 2018 г.

 Наказание „пробация“ – на 33 осъдени или 18.2 % от всички осъдени през 2019 г. (при 23 осъдени или 10.8 % от всички осъдени лица за 2018 г.)

 В Бюро „Съдимост” през 2019 г. са издадени 1117 свидетелства за съдимост и 517 справки за съдимост, при 1265 свидетелства за съдимост и 489 справки за съдимост за 2018 г.

**ІV. ГРАЖДАНСКИ ДЕЛА**

|  |  |  |  |  |  |  |
| --- | --- | --- | --- | --- | --- | --- |
| Година |  Постъпили през годината дела |  Всичко за разглеждане дела |  Всичко свършени дела | Свършени дела в срок до 3 месеца | % на свършени дела в срок до 3 месеца |  |
| 2017 |  785 |  848 |  776 |  689 |  89% |  |
| 2018 |  **780** |  **854** |  **789** |  **756** |  **96%** |  |
| **2019** |  **818** |  **885** |  **816** |  **782** |  **96%** |  |

Задължението за проверка за редовността и допустимостта на исковите молби се осъществява своевременно от съдиите. Постановяват се разпореждания по администрирането на исковите молби същия ден или в срок от 3-5 дни. Производствата по молби постъпили по чл.390 от ГПК за обезпечаване на бъдещ иск, както и производствата по чл.410 и чл.417 от ГПК и тези по Закона за закрила на детето и Закона за защита от домашното насилие се образуват в деня на постъпване на съответното искане.

При общите искови производства съдиите постановяват актовете по чл.131 от ГПК, като ги съобразяват със съответните изисквания и ги отразяват в самия акт. Определенията по чл.140 ГПК, включват произнасяне по доказателствените искания. Те се постановяват своевременно след изтичане едномесечния срок по чл.131 ГПК. Постановяват се подробни проекто-доклади. Разпорежданията и определенията на съда постановени в закрито съдебно заседание съдържат реквизитите по чл.254, ал. 2 от ГПК.Най-често първо открито съдебно заседание се насрочва в срок от месец до месец и половина от определението по чл.140 ГПК. При отлагане на делата за следващо съдебно заседание делото се насрочва за същия или по-кратък срок. Спрените граждански дела се администрират своевременно и редовно, с оглед преценката дали е налична причината за тяхното спиране.

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |

Представената по-горе таблица показва увеличение на образуваните граждански дела през 2019 год., но въпреки това се запазва процента на решените в срок до 3 месеца – 96 % от всички граждански дела.

Причините за забавяне решаването на гражданските дела е свързана основно с нередовното призоваване на страните, тъй като съдебният ни район се характеризира със засилена миграция на населението, търсещо работа в по – големите градове и извън страната; висок процент неграмотност и слаба грамотност на населението; висок процент социално подпомагани, безработни и трудово неангажирани лица, не свикнали да търсят адвокатско съдействие или правна помощ, което обективно забавя движението по делата до насрочването им за първо съдебно заседание.

Всички забавени над една година общо 4 броя граждански дела имат за предмет съдебни делби, по които някои от страните са граждани на РТурция с неизвестен адрес, призоваване чрез публикация в „Държавен вестник”, което също води до забавянето на съдопроизводството по тях. По някои от делбените производства забавянето се дължи на обстоятелството, че през лятото на 2019 год. териториите извън регулация в Община Кубрат и Община Завет се поддържат от АГКК.

Наложи се като практика изготвянето на проекти за доклади по делата в определенията по чл. 140 ГПК, поради което добрата им подготовка в закрито заседание позволява разглеждането и решаването им в едно открито съдебно заседание.

Наблюдаваната през предходния период тенденция заповедните производства да заемат 2/3 от общия брой разглеждани граждански дела се запазва. През 2019 г. 62.15 % от постъпилите граждански дела (при 62.05 % за 2018 г.) са дела по чл.410 и чл.417 ГПК, производствата по 100 % от които е приключвало в законоустановения 3 – дневен срок.

Постъпилите общо граждански дела се разпределят както следва:

|  |  |  |  |
| --- | --- | --- | --- |
| **ВИДОВЕ ГРАЖДАНСКИ СПОРОВЕ** | **2017 г.** | **2018г.** | **2019 г.** |
| **ИСКОВЕ ПО СК****в т.ч. развод****издръжка, изменение**  **по ЗЗДН** |  126 61  9 12   |  103 30  5 11  |  102 48 7 13 |
| **ОБЛИГАЦИОННИ ИСКОВЕ**  |  22 |  16 |  29 |
| **ВЕЩНИ ИСКОВЕ****в т.ч. по ЗСПЗЗ** |  10 2 |  8 - |  10 - |
| **ДЕЛБИ** |  11 |  11 |  9 |
|  **УСТАНОВИТЕЛНИ** **ИСКОВЕ** |  8 |  56 |  41 |
| **ИСКОВЕ ПО КТ**  |  16 | 2 |  - |
| **Дела по чл.410 и чл.417 ГПК** |  484 |  485 |   509 |
| **Други дела** |  32 | 6 |  113 |

ИЗГОТВЯНЕ НА СЪДЕБНИТЕ АКТОВЕ

Съдебните актове по граждански дела традиционно се изготвят в сроковете, предвидени в закона, без изключения. В тази насока ежемесечно, съгласно заповед на Административния ръководител на ОС – Разград се изготвят справки за просрочени дела. През отчетния период няма просрочени съдебни актове по граждански дела.

Запазва се броя на образуваните дела за делба на съсобствени имоти спрямо предходната календарна година.

Наблюдава се увеличение в броя на делата образувани по заявления за издаване на заповеди за изпълнение на парични задължения по чл.410 и чл.417 ГПК. Този род дела продължава тенденцията да формира 2/3 от всички разглеждани граждански дела в съда, и логично това е свързано с влошената икономическа ситуация в региона и намалелия оборот на кредитиране – парично и стоково.

Поддържа се високия ръст на гражданските дела, образувани по предявени установителни искове по чл. 422 ГПК ( 56 бр. за 2018 г. и 8 бр. за 2017 г.).

Видно от обобщените данни, съдържащи се в приложените към доклада таблици, съотношението между свършените и несвършените дела, е следното: от намиращите се на производство – общо за разглеждане 885 броя граждански дела, през 2018 год. са свършени 816 дела или 91.80 % от висящите, за сравнение през 2018 г. от 854 броя граждански дела са били свършени 789 бр. или 92.40 % от висящите. Останали несвършени – висящи за разглеждане 69 дела за 2019 г. ( при 65 дела за 2018 г.)

Видно от тези обективни данни налице е тенденция за сравнително ниска висящност, обусловена от разглеждането на делата в процесуално предвидените и определени като разумни срокове, като не се забелязва промяна в сравнение с предходните две години.

През 2019 г. 782 от общо свършените граждански дела са решени в срок до 3 месеца, съставляващи 96 %. За сравнение през 2018 г. 756 от общо свършените граждански дела са решени в срок до 3 месеца, съставляващи 96 % от общо свършените граждански дела.

186 е броя на гражданските дела по общия ред, съставляващи 23.4 % от всички граждански дела, производството по които е приключило до 3 месеца. За сравнение през 2018 г. 237 гражданските дела по общия ред, съставляващи 31.4 % от всички граждански дела, производството по които е приключило до 3 месеца.

Константно висок е процента на разгледаните и решените, съгласно разпоредбата на чл.13 ГПК - в разумните срокове граждански дела, което доказва ефективността на работещите в съда магистрати и съдебни служители.

Граждански дела:

Албена Великова - общо свършени 408 дела, при общо за разглеждане 444 дела;

 - свършени в 3-месечния срок – 389 дела, съставляващи 95.3 % спрямо общо свършените;

 - останали несвършени 36 дела;

Диана Петрова-Енева – общо свършени 406 дела, при общо за разглеждане 439 дела;

 - свършени в 3-месечния срок – 391 дела, съставляващи 96.3 % спрямо общо свършените;

 - останали несвършени 33 дела;

Николай Борисов – 2 дела.

Броят на гражданските дела в Районен съд – Кубрат следва общата тенденция в страната, дължаща се на демографския срив и икономическата криза в страната.

Законодателните промени и противоречивата практика налагат провеждане на повече обучения по актуалните теми в гражданското правораздаване.

**V. СЪДЕБНО ИЗПЪЛНЕНИЕ**.

През отчетния период 01.01.2019 г. – 31.12.2019 г. е работил държавен съдебен изпълнител Райме Мехмедова.

През 2019 г. в СИС на РС-Кубрат са били на производство общо 1028 изпълнителни дела за сумата 2122438 лева, от които висящи в началото на отчетния период 843 бр. изпълнителни дела за сумата 1892464 лева и образувани през отчетната 2018 г. 185 броя изпълнителни дела за сумата 229974 лева.

За сравнение през предходната 2018 год.: 1089 изпълнителни дела за сумата 2420630 лева, от които висящи в началото на отчетния период 884 бр. изпълнителни дела за сумата 1912607 лева и образувани през 2018 г. 205 броя изпълнителни дела за сумата 508023 лева.

От всичко за разглеждане през отчетната 2019 година - 1028 бр. изпълнителни дела, прекратени са:

1/ Чрез реализиране на вземането – 54 изп. дела за сумата от 33 534 лева, за сравнение през 2018 г. - 81 изп. дела за сумата от 78139 лева, а през 2017 год. 72 изп. дела за сумата от 187217лева;

2/ По подсъдност, давност, изпратени на друг съдебен изпълнител и др. причини – 234 изп. дела за сумата 138801 лева, за сравнение през 2018 г. - 97 изп. дела за сумата 388219 лева и през 2017 год. 8 броя изп. дела за сумата 20 066 лева;

ОБЩО ПРЕКРАТЕНИ: - 288 броя изпълнителни дела за сумата 172 335 лева. За сравнение през 2018 г. 178 броя изп. дела за сумата 260 305 лева и през 2017 год. 80 броя изп. дела за сумата 207 283 лева;

ОСТАНАЛИ НЕСВЪРШЕНИ – 740 изп. дела за сумата 1775388 лева, като за сравнение през 2018 г. - 911 изп. дела за сумата 1905355 лева и през 2017 год. 884 изп. дела за сумата 1912607 лева;

От висящите изп. дела:

- в полза на държавата са събрани по 32 изп. дела 4936 лева;

- в полза на ЮЛ и търговци – 9 изп. дела за сумата 892 лева;

- в полза на граждани – 13 изп. дела за сумата 27706 лева.

Средномесечна натовареност на съдията изпълнител за 2019 год. – 86 изп. дела, от които средно месечно приключили с изпълнение и по други причини 14.85 изпълнителни дела. За сравнение през 2018 год. – 90.75 изп. дела, от които средно месечно приключили с изпълнение и по други причини 24 изп. дела.

 За събирането на парични вземания са насрочени 6 продажби на недвижими имоти, продажби на движими вещи и въводи няма.

През 2018 г. за събиране на парични вземания са били насрочени 5 продажби на движими вещи и 3 продажби на недвижими имоти, въводи във владение няма.

 Други изпълнения (описи и разпределения на суми по изпълнителни дела) – 6 броя, при 4 броя за 2018 г. и през 2017 година –12 броя.

През отчетния период са постъпили 2 жалби срещу действията на ДСИ, от които една е уважена.

От анализа на данните в горната таблица е видно, че през 2019 г. е налице спад в броя на образуваните изпълнителни дела в сравнение с отчетната 2018 година.

За пореден път следва да се отбележи, че върху събираемостта на вземанията по принудителен ред рефлектират трайно във времето от една страна високото равнище на безработица в общините от съдебния район, а от друга - липсата на имущество у длъжниците.

**VI. СЛУЖБА ПО ВПИСВАНИЯ**

През отчетния период 01.01.2019 г. – 31.12.2019 г. е работил съдия по вписванията Лора Ганчева.

През 2019 год. са извършени 3 019 вписвания, за сравнение през 2018 год. - 3860 вписвания, а през 2017 год. - 4052 вписвания, т.е. продължава тенденцията вписванията да намаляват спрямо предходния отчетен период.

 Откази – 9, от които 5 обжалвани и съответно потвърдени от ОС-Разград (2018 г. – 11 откази, от които 6 обжалвани и потвърдени).

Сравнителният анализ показва, че през отчетния период съставът на РС –Кубрат е продължил да работи добре – сведена до разумни граници е продължителността на разглеждане на делата; качеството на работа е константно добро, имайки предвид високата – ориентирана около средната за страната, натовареност на съда, ниския процент обжалвани актове, както и броя на потвърдените при обжалване съдебни актове.

Щатната численост „магистрати” е оптимална с оглед натовареността на съдебния район и съдиите.

**VII.СГРАДЕН ФОНД И ТЕХНИЧЕСКА ОБЕЗПЕЧЕНОСТ**

 1.Сграда, оборудване, проблеми.

 Кубратският районен съд се помещава в подходяща сграда, собственост на Община - Кубрат, предоставена за управление и ползване.

 През отчетния период със средства осигурени от Община Кубрат се извърши авариен ремонт на част от покрива на сградата, поради теч в старото архивно помещение.

В съда функционират две съдебни зали, които са нормално технически съоръжени, но следва да бъдат ремонтирани и новообзаведени. И двете зали са със стара дървена обшивка, под която са останали радиатори от неработеща парна инсталация. След като през 2018 год. се подмени и дограмата на тези помещения, за 2020 год. е заложено осигуряването на средства, както за ремонт (премахване на дървена обшинка, шпакловане и боядисване на стени, подмяна на подова настилка), така и за обзавеждане, тъй като една част от наличното такова (банки и бюра) е от преди 16 години, а друга (маса за адвокатите, пейки, столове и др.) – още по-старо.

За магистратите, както и за съдията по вписванията и държавният съдебен изпълнител са осигурени самостоятелни кабинети. Във връзка с постъпило възражение от районния съдия Петрова-Енева, че се помещава в кабинет с площ от 8 кв. метра (изграден по време на нейния управленски мандат), със заповед на административния ръководител е разпоредено преместването й в друг по-просторен.

 Следва да се осигурят средства и за поставянето на решетки на прозорците на новото архивно помещение в съда, изградено през 2018 год. съобразно предписанията дадени от „Държавен архив“ Разград, както и изискванията на ПАС за съхранение на делата.

 2.Техническо оборудване – компютри, мрежи, програмни продукти, проблеми.

 През отчетния период за нуждите на РС-Кубрат се закупиха 10 броя UPS-и, чрез които се осигурява оптимален и непрекъснат режим на работа на съда и в извънредни ситуации. Закупени бяха и две звукозаписни системи, които се монтираха в двете съдебни зали. Преди това звукозаписна система имаше само в едната зала, която дефектираше често.

 Закупено беше и ново мултифункционално устройство за нуждите на общата канцелария, тъй като наличното такова там се бракува.

 РС–Кубрат разполага с нужното техническо оборудване – налични са 23 компютърни конфигурации, 1 скенер, 17 принтери и 3 мултифункционални устройства.

 Съдът е част от Единния портал за електронно правосъдие чрез унифицираната интернет страница от 02.12.2019 год.

Осигурени са специализираните програмни продукти за всички съдебни служби в най-актуални версии.

Районен съд – Кубрат подготвя пълни електронни папки по делата.

 Съдът поддържа и собствена библиотека с правна литература и има подновен абонамент на правно-информационно списание „Собственост и право“.

**ЗАКЛЮЧЕНИЕ:**

 През изминалия отчетен период магистратите и съдебните служители в Районен съд – Кубрат със своето етично поведение към гражданите и чувството си на отговорност работиха ефективно за повишаване общественото доверие и авторитета на съда.

 Задачите ни през следващата година би следвало да са насочени към:

* системно и ползотворно повишаване на теоретичната и практическа подготовка на съдиите и съдебните служители, освен чрез полезните форми на обучение, използвани от НИП – София и чрез организирането на ежемесечни семинари за магистратите, съдията по вписванията и държавния съдебен изпълнител при РС – Кубрат по въпроси от материалното и процесуалното право, както и за съдебните служители;
* подобряване на организацията на работа и прецизното предварително проучване на делата – както на гражданските, така и на наказателните;
* ефективно организиране на съдебната администрация;
* да поддържаме трайно установената атмосфера на професионализъм и колегиалност в съда, съобразявайки личното си поведение с правилата на закона и етиката.

 30.01.2020 г., гр. Кубрат

 **АДМИНИСТРАТИВЕН РЪКОВОДИТЕЛ**

 **ПРЕДСЕДАТЕЛ НА РС – КУБРАТ:**

 **/АЛБЕНА ВЕЛИКОВА/**